Erika Tetzky

Erika Anna Maria Tetzky (ka Tetski, Tetzki ja Dezky, aastast 1916 Michelson, ka Erika-Anna-Maria-Dagmar; 13. märts (1. märts vkj) 1894 Arbavere – 12. mai 1918 Tallinn) oli eesti näitleja ja tantsija.

Ta õppis Tallinna tütarlastegümnaasiumis ja Karl Jungholzi teatrikursustel; tantsu alal täiendas end Peterburis Aleksandr Tšekrõgini juures.

Tetzky kuulus Estonia teatri truppi, tema ja August Michelson olid Eesti esimesed kutselised tantsijad.Eesti teatri biograafiline leksikon Tallinn 2000

Ta on üks Andrus Kivirähki romaani "Liblikas" peategelastest.

Isiklikku
Erika Tetzky abiellus 1916. aastal oma tantsupartneri August Michelsoniga, neil sündis samal aastal poeg Hans-August.

Erika Tetzky suri 24-aastaselt pleuriidi tagajärjel Tallinnas Diakonisside Asutises. Ta maeti Kopli kalmistule, kuid pärast selle likvideerimist 1951. aastal maeti ümber Metsakalmistule.Haudi. Kalmistute registerTantsijatar Erika Tetzky Estonia teatrile ohverdatud elu Heili Reinart, Postimees, 28. märts 2017

Viited

 Välislingid 
 Väljavõte Kadrina koguduse sünnimeetrikast
 Väljavõte Kadrina koguduse personaalraamatust
 Estonia tantsu- ja muusikateatri areng


Kategooria:Eesti näitlejad
Kategooria:Eesti tantsijad
Kategooria:Kopli kalmistule maetud
Kategooria:Metsakalmistule ümbermaetud
Kategooria:Sündinud 1894
Kategooria:Surnud 1918